

Kuussuaq 2

Postboks 1005

3900 Nuuk

Grønland

**kommuneqarfik  
@sermersooq.gl**

**sermersooq.gl**

Tlf. +299 36 74 00

Man. - ons. kl. 10 - 15

Torsdag kl. 12 – 17

Fredag kl. 10 - 12

Departementet for Erhverv, Handel, Råstoffer, Justitsområdet og Ligestilling.

P.O. Box 1601, GL-3900 Nuuk 

28-05-2024

**Vedrørende høring af Inatsisartutlov om koncession til turistvirksomhed i udvalgte områder**

Koncernservice, Erhvervsafdelingen i Kommuneqarfik Sermersooq takker for muligheden for, at kunne afgive høringssvar.

Koncessioner kan bidrage til beskyttelse af natur og miljø samt åbne mulighed for tiltrækning af internationale investeringer.

Det er positivt at inddrage kommunerne mere i processen med fordeling af koncessioner, som skal sammenhænge med kommunernes udviklingsplan af områder.

Generelt set, er denne lovgivning og rammerne meget upræcis ift. mange paragrafer og giver enemagt til Naalakkersuisut eller den overdragende myndighed for at selv bestemme mange rammer ind over loven i fremtiden som indtil videre ikke har været præciseret. Der ønskes at lovgivning allerede i den nuværende udkast kunne fremhæve de aspekter, der endnu ikke er tilstrækkeligt definerede.

Der opstår et stor administrativ og bureaukratisk krav for processen til koncession. Der skal evalueres og sikres at modtagende ansvarlige departement har kapacitet til at gennemføre ansøgningsprocessen til godkendelse af koncession samt nye evaluering af forlængelse med en kort behandlingstid.

Kommentarer til enkelte paragraffer:

§ 2 stk. 5 g 6 – hvad er forskellen på hjemmehørende og at have folkeregister

§3 stk 1. underleverandører som leverer en ydelse til klargøring af koncessionsområdet er også underlagt koncessionskrav – f.eks. tilhørskrav – betyder det f.eks. at man ikke kan bruge en udenlandsk arkitekt til udvikling af hytter/hotel?

§4 st. 5 Er det rigtigt forstået at to forskellige aktører kan få koncession til det samme område men med forskellige aktivitet – f.eks. ørred og skiløb

§ 11 kan kommunen tildeles kompetencen uden at der skal nedsættes bedømmelsesudvalg? Jf §5

§ 12 uhensigtsmæssigt at koncession kan meddeles som led i en sektorplan udenom kommunens involvering og øvrige planlægning

§ 17/18 Det virker vidtgående at der kan fastsættes regler om rettighedshavers pligt til at gøre brug af lokal arbejdskraft og leverandør

uden nærmere definition af hvad de regler indeholder eller i hvilke tilfælde de kan fastsætte dem

§ 20 – det bør følge turismeloven og bør være et ejerskab 51/49 %

§22 bør ændres jf. ændring af Turismeloven

Er generelt lidt forvirret omkring tildeling af kompetence til kommune ift. tildeling af koncession og tilsyn – er der ændringer her?

Er lidt i tvivl om forholdet mellem koncession og turismelov

**Forvaltning for Anlæg og Miljø har følgende bemærkninger:**

**Kapitel 3 §4 stk. 4**

Forvaltningen ønsker præcision ift. hvilke aktiviteter der kan tildeles koncession til samt præcision ift. tilsynspligten. Skal bestemmelsen forstås som at hvis der er tildelt koncession til topbestigning må herboende ikke bestige pågældende top sammen med besøgende familie bosat i eks. Dk?

**Kapitel 5 §12 stk. 2**

Forvaltningen ønsker præcision til denne bestemmelse, da en sektorplan hermed er overordnet gældende lovgivning om arealanvendelse (Selvstyrets lovbekendtgørelse af Inatsisartutlov om planlægning og arealanvendelse nr. 4 af 25. januar 2024.).

Forvaltningen anbefaler, at der ***ikke*** kan udpeges koncessionsområder i en sektorplan. Forvaltningen vurderer, at arealanvendelse, herunder til koncession udelukkende kan udlægges af kommunen ved forudgående offentlig høring og godkendelse af kommunalbestyrelse. Dermed sikres udarbejdelse af lokalplansbestemmelser, såfremt der ønskes opført byggeri i forbindelse med en given koncession. Processen vil ydermere sikre den enkelte borgers oplysning om arealanvendelsen i kommuneplanen, fremfor at skulle orientere sig i forskellige sektorplaner mv.

Forvaltningen vurderer, at som bestemmelsen er formuleret i forslag til lovgivning, strider det mod den enkelte borgers mulighed for vide hvad der er planlagt i sit nærområde/ kommune.

Såfremt bestemmelsen ønskes fastholdt som formuleret i forslaget, ønsker forvaltningen afklaring på, om departementet dermed påtager sig myndighedsbehandling (areal- og byggesagsbehandling mv) af evt. byggeri i forbindelse med koncessionen, da der ikke vil være formuleret lokalplansbestemmelser herfor (på linje med råstof)?

Vi står til rådighed til videre dialog.

*Med venlig hilsen*

**Koncernservice, Erhvervsafdelingen**

Kommuneqarfik Sermersooq